|  |  |
| --- | --- |
|  |  |
|  |
|  |
|  | Keski-Suomen työ- ja elinkeinotoimisto |  |  |
| Työ- ja elinkeinoministeriö |

# Viite: Lausuntopyyntö luonnoksesta hallituksen esitykseksi laeiksi julkisesta työvoima- ja yrityspalvelusta annetun lain ja työttömyysturvalain muuttamisesta 23.06.2016, TEM/1239/03.01.01/2016, TEM044:00/2016

# Keski-Suomen NÄKEMYKSIÄ LAKILUONNOKSEEN

Keski-Suomen TE-toimisto pitää esitettyjä lakimuutoksia perusteltuina. Joitakin yksittäisiä huomioita ja kysymyksiä kuitenkin tuli esiin.

Palkkatuen enimmäismäärä määriteltynä enintään prosenttia –tukena kiinteän prosentuaalisen osuuden sijasta voi aiheuttaa paluun TE-toimistokohtaisiin ratkaisuihin, millaisia tukiprosentteja käytetään ja asiakkaiden erilaiseen kohteluun eri puolilla maata. Se, että työssäoloehtoon luettaisiin vain 75 % työssäoloehdon muutoin täyttävistä kalenteriviikoista, voi hankaloittaa kuntien asemaa. Kuntien tarjoamalla palkkatukityöllä usein pyritään saattelemaan työnhakija takaisin päivärahan piiriin. Kun työssäoloehtoon kertyisi vain osa työsuhteen viikoista, tämä voisi tuoda painetta kuntiin pidentää palkkatukityöjaksoja.

Starttirahan myöntäminen vain perustuen suuruisena mietityttää. Edistääkö se riittävästi yritystoiminnan käynnistymistä ja kannustamista yrittäjyyteen? Vaikka starttirahaa ei laajasti myönnetäkään 18 kuukaudeksi, joissakin yksittäistilanteessa, kuten kun yritystoiminnan alkuvaihe vaatii tavallista enemmän aikaa asiakassuhteiden luomiseen tai kehittämistyöhön, voi pidempi starttirahakausi olla perusteltua.

Ansiopäivärahan perusosan, peruspäivärahan ja työmarkkinatuen käyttömahdollisuuden laajentamista käytettäväksi palkkatukeen ja starttirahaan pidetään hyvänä. Tässä mietityttää ainoastaan se, miten seuranta hoidetaan. Käytetäänkö arviomäärärahaa, onko kiintiöitä käytölle vai ”onko piikki auki”?

TE-toimiston puolesta

 Pirjo Raittila-Parkkinen

Kehittämispäällikkö